Մանուել Արտեսերո

**Մանուել Կասերես Արտեսերո** (, ), առավել հայտնի է Մանոլո կամ Մանոլո-թմբկահար (իսպ.՝ ) անվամբ, իսպանական «Վալենսիա» ֆուտբոլային ակումբի և Իսպանիայի ֆուտբոլի ազգային հավաքականի հայտնի երկրպագու։

## Կենսագրություն
Մանուել Կասերես Արտեսերոն ծնվել է 1949 թվականի հունվարի 15-ին Իսպանիայի հարավում գտնվող Սյուդադ Ռեալի նահանգի Սան Կառլոս դել Վալյե փոքրիկ քաղաքում։ Մանկության տարիներին որոշ ժամանակ տեղի թիմի մանկական դպրոցում զբաղվել է ֆուտբոլով, սակայն հետագայում չի շարունակել մարզական կարիերան։ Երբ Մանոլոն եղել է 5 տարեկան, նրա ընտանիքը տեղափոխվել է Արագոն համայնքի Ուեսկա քաղաք, որտեղ էլ  Մանոլոն առաջին անգամ սկսել է հաճախել ֆուտբոլի խաղերի և դարձել «Սարագոսա» ակումբի երկրպագու։ 

Մալոն եղել է առաջին երկրպագուն, որ խաղի ժամանակ թմբուկ է տարել իր հետ։ Շուտով այդ միտքը վերածվել է հոբբիի։ «Սարագոսայի» յուրաքանչյուր տնային խաղին Մանոլոն ներկա է եղել թմբուկով և հնչեցրել ռիթմիկ հարվածեր։ Հենց այդ ժամանակ էլ նա ստացել է «Մանոլո-թմբկահար» մականունը։

## Մանոլոն Վալենսիայում
Ժամանակի ընթացքում Մանոլոյի ակումբային նախընտրությունները փոխվել են և նա սկսել է երկրպագել «Վալենսիային»՝ քաղաքի ակումբին, որտեղ Մանոլոն տեղափոխվել է 1982 թվականին։ Քիչ-քիչ նա դարձել է Վալենսիա քաղաքի հայտնի դեմքերից մեկը և նույնանուն ֆուտբոլային ակումբի խորհրդանիշներից մեկը։

1987 թվականին Մանոլոյից հեռացել է կինը, որը չի դիմացել նրա կենսակերպին։

25 տարի շարունակ Մանոլոն բաց չէ թողել «Վալենսիայի» ոչ մի տնային խաղ, սակայն 2006 թվականին, ակումբի ղեկավարության հետ ունեցած կոնֆլիկտից հետո, «el del Bombo»-ն դադարել է հաճախել «Մեստալիա» ստադիոն։

Վալենսիայում՝  «Մեստալիայի» կողքին, Մանոլոն բացել է սեփական բարը։ Հաստատության ներքին հարդարանքում օգտագործվել է մեծ քանակությամբ ֆուտբոլային խորհրդանշներ, իսկ պատերին կախվել են Մանոլոյի լուսանկարները՝ Իսպանիայի հավաքականի ֆուտբոլիստների և թագավոր Խուան Կառլոս I Բուրբոնի հետ։

## Մանոլոն ազգային հավաքականում
Վերջին 30 տարիների ընթացքում Մանոլոն գրեթե բաց չի  թողել Իսպանիայի ազգային հավաքականի խաղերը, այդ թվում նաև ընկերական հանդիպումները։ Միակ պատճառը, որը խանգարել է նրան ներկա լինել հավաքականի խաղին, առողջական խնդիրներն են եղել։

Մանոլոն իր հավաքականի հետ այցելել է աշխարհի տասը առաջնություն։ Իսպանացու խոսքով՝ իր երազանքն էր ներկա լինել 12 Ֆուտբոլի աշխարհի առաջնության։ Ստադիոններում նա միշտ հայտնվել է Իսպանիայի հավաքականի 12 համարի մարզաշապիկով, սև բասկյան բերետով և մեծ թմբուկով։ Թմբուկի մի կողմում պատկերված է եղել Իսպանիայի ֆուտբոլի ֆեդերացիայի զինանշանը և գրություն՝ «Իսպանիայի թմբկահար Մանոլո» (), իսկ մյուս կողմում՝ «Սպորտին՝ այո, բռնությանը՝ ոչ» () գրությունը։

2010 թվականին Հարավային Աֆրիկայում տեղի ունեցած աշխարհի առաջնության խմբային փուլի սկզբում Մանոլոն կանխատեսել է, որ Իսպանիան կդառնա չեմպիոն և նշել էր բոլոր այն թիմերը, որոնց դեմ, իր կարծիքով, Իսպանիան պետք է խաղա փլեյ-օֆֆ փուլում։ Նա ճիշտ է գուշակել մինչև 1/8 և 1/4 փուլերը, սակայն սխալվել է կիսաեզրափակիչ և եզրափակչ մրցակից թիմերին։

Ռուսաստանում տեղի ունեցած աշխարհի առաջնությունից հետո Մանոլոն հայտարարել է, որ այլևս չի ուղևորվելու արտասահման՝ Իսպանիայի հավաքականի խաղերին հետևելու, քանի որ նրան թույլ չեն տվել մտնի Կազանի և Կալինինգրադի մարզադաշտեր։ Սակայն Եվրոպայի 2020 թվականի առաջնության քառորդ եզրափակչում՝ Շվեյցարիայի դեմ Սանկտ Պետերբուրգում կայացած խաղի ժամանակ, Մանոլոն հայտնվել է տրիբունաներում։

Մանոլոն մահացել է 2025 թվականի մայիսի 1-ին՝ Վիլյառեալում, 76 տարեկան հասակում՝ շնչառական խնդիրներից։

## Ծանոթագրություններ

## Արտաքին հղումներ
*  

Կատեգորիա:Իսպանացիներ
Կատեգորիա:Իսպանիայի ֆուտբոլային գործիչներ
Կատեգորիա:Իսպանիայի ֆուտբոլի ազգային հավաքական
Կատեգորիա:Ֆուտբոլային երկրպագուներ